title: Leura
text: Leura ye una localidat d'a Ciudat d'os Monts Azuls situada a 100 km de Sydney en Nueva Galas d'o Sud, Australia. Fa parti d'una serie de chicotas localidatz que se troban a o largo d'a Main Western railway line y a Great Western Highway, linia ferroviaria y autovía respectivament que trescruzan o Parque Nacional d'os Monts Azuls. Leura ye situada chunto a Katoomba, o prencipal centro urbán d'as montanyas, y os dos lugars se chuntan en a parti occidental de Leura.
  
  Historía
  O nombre de Leura deriva supuestament d'a palabra aborichen ta decir "lava". Manimenos, pareixe que no ha habiu erupcions vulcanicas en Nueva Galas d'o Sud a o menos en os zaguers 10 millons d'anyos.
  
  Descripción
  L'altaria de Leura, de 985 m, fa que nieve ocasionalment d'hibierno, tenendo un clima que reflecta clarament as quatre estacions. En o censo oficial de 2011, Leura teneba una población de 4.365 personas.
  
  O centro d'a localidat se troba en Leura Mall, carrera que ye dividida en iste punto por una mechana de hierba con cereseras. S'ha mirau de preservar l'aspecto historico d'as suyas carreras, encara que ha habiu por eixemplo discusions sobre o desenvolique d'un complexo comercial en o puesto a on se trobaba d'antis mas un antigo almadazén de distribución. Redisenyau ta adaptar-se millor a l'ambient de Leura Mall dimpués de quantas consultas con a comunidat, o nuevo centro comercial fue completau, incluyindo un supermercau d'a cadena Woolworths y una botiga de bebidas alcoholicas. L'edificio historico d'a oficina de correus ye actualment seu d'una achencia de noticias. L'hotel Alexandra, situau no muit luen d'a gara, ofreixe polidas anvistas panoramicas dende terraza situada en a parti zaguera. Bi ha un important numero de restaurants y cafeterías a o largo de Leura Mall, asinas como botigas de regalos y antigüedatz.
  
  En 2016, Leura fue incluyida en a lista d'as 50 chicotas localidatz mas irresistibles, exoticas, historicas y de postal d'Australia.
  
  Referencias
  
  Enrastres externos 
  
  Localidaz d'Australia
  Parque Nacional d'os Monts Azuls